Προσαρμογή δεικτών επίδοσης τεχνικών έργων στην αποτίμηση έργων με ΣΔΙΤ:
Creators: name: Δαμιανού, Αγγελική Γεωργίου
Publisher: name: Aristotle University of Thessaloniki
Year: 2010
Subjects: Συμβάσεις
Δείκτες
Επίδοση
Partnership
Indicators
Performance

description: H κατασκευαστική βιομηχανία, έχει δεχθεί κριτική για την αναποτελεσματικότητά της σε ζητήματα όπως οι υπερβάσεις χρόνου και κόστους, η χαμηλή παραγωγικότητα, η κακή ποιότητα και η ανεπαρκής ικανοποίηση των πελατών. Η ανάπτυξη της διαχείρισης των τεχνικών έργων σε συνδυασμό με τη συνεχή προσπάθεια για βελτίωση της ποιότητας και της επίδοσής τους, οδήγησε στον προσδιορισμό μοντέλων και μεθοδολογιών αποτίμησης της επίδοσης των τεχνικών έργων. Οι Συμβάσεις Δημοσίου Ιδιωτικού Τομέα (ΣΔΙΤ) είναι συνεργασίες του ιδιωτικού και του δημοσίου τομέα που χαρακτηρίζονται από πολύπλοκες οικονομικές και νομικές σχέσεις, μακροπρόθεσμες συμβάσεις και πολλά εμπλεκόμενα μέρη. Η τάση για υλοποιήσεις έργων με την υιοθέτηση ΣΔΙΤ μπορεί να αυξηθεί, καθώς οι σύγχρονες κυβερνήσεις αντιμετωπίζουν προβλήματα δημοσιονομικού ελλείμματος και ψάχνουν εναλλακτικούς τρόπους για τη χρηματοδότηση των διαφόρων κυβερνητικών υπηρεσιών. Αναγνωρίζοντας την τρέχουσα αυτή τάση και διαπιστώνοντας την έλλειψη στη βιβλιογραφία ενός συστήματος συνολικής αποτίμησης της επίδοσης των έργων με ΣΔΙΤ, η παρούσα εργασία επικεντρώθηκε στην προσπάθεια διαμόρφωσης ενός μοντέλου που θα περιλαμβάνει τα βασικά εμπλεκόμενα μέρη στις ΣΔΙΤ και θα καλύπτει τις κύριες φάσεις του κύκλου ζωής ενός έργου. Πέρα από τις απαιτήσεις στα βασικά ζητήματα του χρόνου, του κόστους και της ποιότητας, στόχος των ΣΔΙΤ είναι η οικονομική αποδοτικότητα, η εκμετάλλευση των διαχειριστικών δεξιοτήτων και της τεχνογνωσίας του ιδιωτικού τομέα, η κατάλληλη κατανομή των πόρων, η κερδοφορία και η οικονομική βιωσιμότητα του έργου επιδιώκοντας μακροχρόνιες συμβάσεις. Τέλος οι τελικοί χρήστες αποσκοπούν με την υιοθέτηση των ΣΔΙΤ στην καινοτομία, η οποία ενισχύει το μακροπρόθεσμο ανταγωνιστικό πλεονέκτημα και τη βιώσιμη ανάπτυξη και όπως στα περισσότερα τεχνικά έργα τους ενδιαφέρει η ταχύτερη παράδοση ενός έργου, οι περιβαλλοντικές επιπτώσεις, η δυνατότητα πρόσβασης κ.ά. Στην ύπαρξη όλων των παραπάνω στόχων έγκειται η δυσκολία διαμόρφωσης ενός μοντέλου αποτίμησης επίδοσης που θα ικανοποιεί όλες τις πλευρές. Ο περισσότερο διαδεδομένος τρόπος αποτίμησης της επίδοσης είναι η χρήση Δεικτών Επίδοσης Τεχνικών Έργων (ΔΕΤΕ). Οι Δείκτες Επίδοσης προσδιορίζονται είτε ποσοτικά με μαθηματικούς τύπους, είτε ποιοτικά με τη διεξαγωγή έρευνας και είναι προσαρμοσμένοι κάθε φορά στον τύπο του συγκεκριμένου έργου του οποίου εξετάζεται η επίδοση. Επομένως προέκυψε η ανάγκη αναπροσαρμογής των δεικτών που εντοπίστηκαν στη βιβλιογραφία, προκειμένου να σχετίζονται με τους στόχους επίδοσης των ΣΔΙΤ. Κατά την διεξαγωγή της παρούσας ερευνητικής εργασίας, διαπιστώθηκαν τα θετικά αποτελέσματα σύνδεσης του μηχανισμού πληρωμών με το σύστημα μέτρησης της επίδοσης. Αντιστοιχίζοντας τους ΔΕΤΕ που επιλέχθηκαν από την βιβλιογραφία και αναπροσαρμόστηκαν στο προτεινόμενο μοντέλο αποτίμησης των έργων με ΣΔΙΤ, διαπιστώνει κανείς ότι οι περισσότεροι δείκτες αντιστοιχούν όσον αφορά στα εμπλεκόμενα μέρη στον κύριο του έργου και στον ανάδοχο, ενώ όσον αφορά τα στάδια του έργου στις φάσεις ανάθεσης και κατασκευής. Τα μελλοντικά συστήματα μέτρησης της επίδοσης των τεχνικών έργων απαιτείται να περιλαμβάνουν ποσοτικά, αντικειμενικά αλλά και πολλά υποκειμενικά και ποιοτικά κριτήρια και να αναπροσαρμόζονται και να εξελίσσονται συνεχώς.
description: The construction industry has often been criticised for inefficiency in completing a project in terms of time and cost, for low productivity, bad quality and dissatisfaction of customers. The development of project management in combination with the continuous effort for improvement of quality and performance led to the determination of models and methodologies of performance assessment of projects. Public Private Partnerships (PPPs) are collaborations of the private and public sector, characterized by complicated economic and legal relationships, long-term contracts and a lot of stakeholders. The tendency for adopting PPPs in the construction industry may increase in the future, because governments face problems of budgetary deficit and search alternative ways for financing the governmental services. This master thesis focused in the effort of determining a performance assessment model for PPPs, that will include the basic stakeholders and will cover the main phases of the life circle of a project. Except time, cost and quality, the performance objectives of PPPs are value for money, the exploitation of administrative abilities and the know-how of the private sector, the suitable distribution of resources, the profitability and the economic viability of the project, by achieving long-lasting contracts. By adopting PPPs, the end users aim in innovation, which strengthens the long term competitive advantage and the sustainable growth. Finally, as in most projects, quite important objectives are the rapid delivery of the project, the environmental effects, the accessibility etc. Because of the aforementioned objectives it is quite difficult to create a model of performance assessment that will satisfy all the stakeholders. The most common method of performance assessment is the use of Key Performance Indicators (KPIs). KPIs are determined quantitatively with mathematic types or qualitatively with surveys and they are adapted each time in the particular type of the project which is examined. Consequently it was needed to readjust the indicators that were found in the literature, so that they are related with the performance objectives of PPPs. The major conclusions of this thesis were that most KPIs are referred to the state and the contractor of the project and mostly at the procurement and construction phase. Moreover there are many positive results when connecting the payment mechanism with the outcomes of the performance assessment. The future performance assessment models of projects are required to include quantitative, objective and many subjective and qualitative criteria and they must continuously readjust and evolve.